एक मुलाक़ात में इस बार जो ख़ास शख़्सियत हमारे साथ हैं वो देश के बहुत जाने-माने परिवार से आते हैं.

उनका परिवार भारतीय राजनीति के सबसे पुराने परिवारों में से एक हैं. वो जवान और ख़ूबसूरत लोकसभा सांसद के रूप में जाने जाते हैं. 

उनके पहनावे की भी बहुत तारीफ़ होती है. एक मुलाक़ात में इस बार हमारे मेहमान हैं ग्वालियर राजपरिवार के ज्योतिरादित्य सिंधिया.



ये बताइए जब आपकी तारीफ़ में इतना कुछ कहा जाता है जैसा कि मैंने अभी कहा तो आपको अजीब नहीं लगता?

बिल्कुल लगता है. अच्छा हुआ यहाँ कैमरा नहीं है. मेरा चेहरा शर्म से लाल हो गया था.

मैं आपके पिताजी के साथ ग्वालियर गया हूँ. सच में मालूम पड़ता है कि कितने ख़ास हैं आप लोग उस क्षेत्र के लिए. लगता है कि जैसे वो राजशाही का समय ख़त्म ही नहीं हुआ है. कभी आपको ख़ुद भी अहसास होता होगा?

नहीं मैं आपकी बात से सहमत नहीं हूँ. आज हम लोकतांत्रिक भारत में रह रहे हैं. और जैसा आप कह रहे हैं वो पुराने समय की बातें है. हाँ ये बात ज़रूर है कि मेरे पूज्य पिता और दादी जी ने क्षेत्र की जनता के साथ एक आत्मीय संबंध स्थापित किया है. ये संबंध दिल का है. 

मेरे पिता जी के बारे में कहा जाता था कि वो दिमाग से नहीं दिल से निर्णय लेते थे. ये परंपरा या धरोहर उन्हें क्षेत्र की जनता के साथ बनाए संबंधों की वजह से मिली थी. मैं भी उसी परंपरा का पालन कर रहा हूँ.



मेरा इशारा किसी सामंती परंपरा की ओर नहीं था. मेरे कहने का मतलब तो सिर्फ़ इतना था कि आज भी लोगों के बीच इतनी लोकप्रियता कम ही देखने को मिलती है? लोग कभी ये कहते होंगे कि मुँह में चाँदी का चम्मच लेकर पैदा हुए. आपको कुछ संघर्ष नहीं करना पड़ा. ऐसा सुनकर ख़राब नहीं लगता

हाँ मैं बड़े घर में पैदा हुआ लेकिन ये भी देखने की बात है कि मेरे पिता जी ने कितना संघर्ष किया. उसी तरीक़े का पालन-पोषण मुझे और मेरी बहन को भी मिला. एक किस्सा मैं आपको बताता हूँ. मेरी स्कूल की पढ़ाई-लिखाई दून स्कूल से हुई थी. 

हम स्कूल की ओर से छुट्टियों में सरिस्का जा रहे थे. हमारी कुछ गाड़ियाँ भी वहाँ थीं. मैं अपने ट्यूटर से पूछकर अपने कुछ दोस्तों के साथ गाड़ियों में सवार हो गया. गाड़ी से दिल्ली आया. घर पर दोस्तों के साथ खाना खाया ही था कि पिता जी का रेल भवन से फ़ोन आ गया. मैंने ही फ़ोन उठाया. उन्होंने पूछ लिया कि तुम यहाँ क्या कर रहे हो. मेरी माँ से उन्होंने तुरंत कहा कि इन लोगों... \n\nउपरोक्त लेख के लिए मुझे एक अच्छा शीर्षक दें।
एक मुलाक़ात:ज्योतिरादित्य सिंधिया